b'\n_START_ARTICLE_\nJohan Reinhold Bergstadi\n_START_PARAGRAPH_\nJohan Reinhold Bergstadi, my\xc3\xb6s Bergstadius (20. syyskuuta 1820 P\xc3\xa4lk\xc3\xa4ne \xe2\x80\x93 13. tammikuuta 1850 Turku) oli suomalainen kielitieteilij\xc3\xa4. H\xc3\xa4n matkusti 1845 Siperiaan yhdess\xc3\xa4 M. A. Castr\xc3\xa9nin kanssa. H\xc3\xa4n k\xc3\xa4\xc3\xa4nsi latinaksi Castr\xc3\xa9nin ostjakin kieliopin ja opiskeli ostjakki-samojedilaisia murteita ja tutki Jenisei-ostjakkien kielt\xc3\xa4. H\xc3\xa4n palasi Suomeen 1847 ja julkaisi Suomettaressa teoksensa Matkamuistelmia it\xc3\xa4maisilta mailta. H\xc3\xa4n oli Porin yl\xc3\xa4alkeiskoulun vt. toinen kollega 1847\xe2\x80\x931848. Helsingin teknillisen reaalikoulun saksanopettaja kev\xc3\xa4tlukukauden 1849. Turun lukion vt. ven\xc3\xa4j\xc3\xa4nopettaja syyslukukauden 1849._NEWLINE_P\xc3\xa4lk\xc3\xa4neen Kukkolassa syntyneen Bergstadin vanhemmat olivat auskultantti Johan Reinhold Bergstadius ja Anna Katarina Lindstr\xc3\xb6m. H\xc3\xa4nen veljens\xc3\xa4 on Fredrik Bergstadi.'